Auditor's report — PTTEP, period 2025 (audited, opinion: unqualified)
Auditor firm: PwC
Signing partner: อมรรัตน์  เพิ่มพูนวัฒนาสุข

บริษัท ปตท.สำรวจและผลิตปิโตรเลียม จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2568

รายงานของผู้สอบบัญชีรับอนุญาต

เสนอ ผู้ถือหุ้นของบริษัท ปตท.สำรวจและผลิตปิโตรเลียม จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท ปตท.สำรวจและผลิตปิโตรเลียม จำกัด (มหาชน) (บริษัท) และบริษัทย่อย (กลุ่มบริษัท) และฐานะการเงินเฉพาะกิจการของบริษัท ณ วันที่ 31 ธันวาคม 
พ.ศ. 2568 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม พ.ศ. 2568

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่มีสาระสำคัญและ
หมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามหลักเกณฑ์มาตรฐานเกี่ยวกับการตรวจเงินแผ่นดินและมาตรฐานการสอบบัญชี 
ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและ
งบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามหลักเกณฑ์มาตรฐานเกี่ยวกับการตรวจเงินแผ่นดินที่กำหนดโดยคณะกรรมการตรวจเงินแผ่นดินและประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ตามหลักเกณฑ์มาตรฐานเกี่ยวกับการตรวจเงินแผ่นดินและประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องอื่น

หลักเกณฑ์มาตรฐานเกี่ยวกับการตรวจเงินแผ่นดินที่กล่าวถึงไว้ในวรรคเกณฑ์ในการแสดงความเห็นและส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการเกี่ยวข้องเฉพาะในส่วนของการตรวจสอบงบการเงินโดยผู้สอบบัญชีรับอนุญาต

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับรอบระยะเวลาปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของผู้บริหารและคณะกรรมการตรวจสอบต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้อง
ตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัท
และบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือ
ความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามหลักเกณฑ์มาตรฐานเกี่ยวกับการตรวจเงินแผ่นดินและมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามหลักเกณฑ์มาตรฐานเกี่ยวกับการตรวจเงินแผ่นดินและมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่า
ความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชี และ
การเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารจากหลักฐานการ
สอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ 
ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชี
ที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

วางแผนและปฏิบัติงานตรวจสอบกลุ่มบริษัทเพื่อให้ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของบริษัทหรือหน่วยธุรกิจภายในกลุ่มบริษัทเพื่อใช้เป็นเกณฑ์ในการแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการสอบทานงานตรวจสอบที่ทำเพื่อวัตถุประสงค์ของการตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายใน
หากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามหลักเกณฑ์มาตรฐานเกี่ยวกับการตรวจเงินแผ่นดินและข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระและการดำเนินการเพื่อขจัดอุปสรรคหรือมาตรการป้องกันของข้าพเจ้า (ถ้ามี)

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในรอบระยะเวลาปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือ
ในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะ
จากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อมรรัตน์  เพิ่มพูนวัฒนาสุข

ผู้สอบบัญชีรับอนุญาตเลขที่ 4599

กรุงเทพมหานคร

9 กุมภาพันธ์ พ.ศ. 2569

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

| ณ วันที่ 31 ธันวาคม พ.ศ. 2568 กลุ่มบริษัทมีค่าความนิยม สุทธิจากค่าเผื่อการด้อยค่าเป็นจำนวน 1,378.75 ล้านดอลลาร์สหรัฐอเมริกา คิดเป็นร้อยละ 4.66 ของสินทรัพย์รวมของกลุ่มบริษัท โดยในระหว่างปี พ.ศ. 2568 กลุ่มบริษัทไม่มีการรับรู้ขาดทุนจากการด้อยค่าสำหรับค่าความนิยม ตามที่ได้เปิดเผยในหมายเหตุประกอบงบการเงินข้อ 19   ผู้บริหารทดสอบการด้อยค่าของค่าความนิยมทุกปี หรือ เมื่อมีข้อบ่งชี้ว่าค่าความนิยมดังกล่าวอาจเกิดการด้อยค่า  การทดสอบการด้อยค่านั้นจัดทำในระดับของหน่วยของสินทรัพย์ที่ก่อให้เกิดเงินสด  การคำนวณหามูลค่าที่คาดว่าจะได้รับคืน (มูลค่าจากการใช้ หรือมูลค่ายุติธรรมหักด้วยต้นทุนในการจำหน่าย แล้วแต่จำนวนเงินใดจะสูงกว่า) ของหน่วยของสินทรัพย์ที่ก่อให้เกิดเงินสดที่มีค่าความนิยมต้องใช้วิจารณญาณที่สำคัญของผู้บริหารในการระบุหน่วยของสินทรัพย์ที่ก่อให้เกิดเงินสด และข้อสมมติฐานที่ใช้ในการวัดมูลค่า ซึ่งข้อสมมติฐานดังกล่าว ได้แก่ แนวโน้มของราคาน้ำมันในตลาดโลก ประมาณการปริมาณสำรองปิโตรเลียม ประมาณรายจ่ายฝ่ายทุนและรายจ่ายในการดำเนินงานซึ่งได้รับการอนุมัติจากฝ่ายบริหาร อัตราการเติบโต และอัตราคิดลดที่ใช้ในการคิดลดประมาณการกระแสเงินสด ข้าพเจ้าให้ความสนใจในเรื่องการทดสอบการด้อยค่าของ ค่าความนิยมที่เกิดจากการซื้อธุรกิจสำรวจและผลิตปิโตรเลียมในแต่ละภูมิภาคดังต่อไปนี้ เนื่องจากความมีสาระสำคัญของตัวเลข อีกทั้ง การกำหนดประมาณการของมูลค่าที่คาดว่าจะได้รับคืนของแต่ละหน่วยสินทรัพย์ที่ก่อให้เกิดเงินสดต้องอาศัยข้อสมมติฐานในการคำนวณเป็นจำนวนมาก และเป็นเรื่องที่ผู้บริหารต้องใช้วิจารณญาณในการประเมินความเหมาะสมของข้อสมมติฐานเหล่านั้นซึ่งมีผลกระทบจากสภาวะเศรษฐกิจในปัจจุบันที่มีความไม่แน่นอน  ค่าความนิยมสุทธิซึ่งเกิดจากการซื้อธุรกิจสำรวจและผลิตปิโตรเลียมในประเทศไทย จำนวน 470.58 ล้านดอลลาร์สหรัฐอเมริกา ค่าความนิยมสุทธิซึ่งเกิดจากการซื้อธุรกิจสำรวจและผลิตปิโตรเลียมในภูมิภาคเอเชียตะวันออกเฉียงใต้อื่น จำนวน 454.10 ล้านดอลลาร์สหรัฐอเมริกา และ ค่าความนิยมสุทธิซึ่งเกิดจากการซื้อธุรกิจสำรวจและผลิตปิโตรเลียมในภูมิภาคแอฟริกา จำนวน 250.79 ล้านดอลลาร์สหรัฐอเมริกา | ข้าพเจ้าปฏิบัติงานดังต่อไปนี้เพื่อประเมินการทดสอบการด้อยค่าของค่าความนิยมที่จัดทำโดยผู้บริหาร   ประเมินความเหมาะสมของการระบุหน่วยของสินทรัพย์ ที่ก่อให้เกิดเงินสดของกลุ่มบริษัท รวมถึงประเมินขั้นตอนภายในของกลุ่มบริษัทในกระบวนการทดสอบการด้อยค่าของกลุ่มบริษัท สอบถามผู้บริหารเพื่อทำความเข้าใจข้อสมมติฐานที่ผู้บริหารใช้ในการประมาณกระแสเงินสดคิดลดเพื่อคำนวณหามูลค่าที่คาดว่าจะได้รับคืน และประเมินกระบวนการในการทดสอบการด้อยค่ารวมถึงข้อสมมติฐานที่ใช้ในแต่ละหน่วยสินทรัพย์ที่ก่อให้เกิดเงินสดเพื่อประเมินว่าผู้บริหารใช้กระบวนการและข้อสมมติฐานดังกล่าวอย่างสอดคล้องกันในกลุ่มบริษัท สอบถามผู้บริหารในเชิงทดสอบเกี่ยวกับข้อสมมติฐาน ที่สำคัญที่ผู้บริหารใช้ในการประมาณการกระแสเงินสด คิดลด โดยเฉพาะข้อมูลที่เกี่ยวกับแนวโน้มของราคาน้ำมันในตลาดโลก ประมาณการปริมาณสำรองปิโตรเลียม ประมาณรายจ่ายฝ่ายทุนและรายจ่ายในการดำเนินงานซึ่งได้รับการอนุมัติจากฝ่ายบริหาร อัตราการเติบโต และอัตราการคิดลด โดยเปรียบเทียบข้อสมมติฐานที่สำคัญกับแหล่งข้อมูลภายนอกที่น่าเชื่อถือ และแผนธุรกิจที่ได้รับอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2568 กับผลลัพธ์ที่เกิดขึ้นจริง ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไปโดยผู้เชี่ยวชาญของผู้สอบบัญชี เพื่อประเมินว่าอัตราคิดลดที่ผู้บริหารใช้อยู่ในเกณฑ์ที่ยอมรับได้ ประเมินหาปัจจัยที่มีผลต่อการวิเคราะห์ความอ่อนไหว และทดสอบการวิเคราะห์ความอ่อนไหวของข้อสมมติฐาน ที่สำคัญเพื่อประเมินผลกระทบที่เป็นไปได้จากการเปลี่ยนแปลงของข้อสมมติฐานดังกล่าว  จากการปฏิบัติงานดังกล่าว ข้าพเจ้าพบว่าข้อสมมติฐาน ที่สำคัญที่ผู้บริหารใช้ มีความสมเหตุสมผลและอยู่ในช่วงที่ยอมรับได้ รวมทั้งสอดคล้องกับหลักฐานสนับสนุน |

|  |  |

|  |  |

| การซื้อสัดส่วนการลงทุนในแปลง A-18 |  |

| อ้างอิงหมายเหตุประกอบงบการเงินข้อ 35 เมื่อวันที่ 25 กรกฎาคม พ.ศ. 2568 กลุ่มบริษัทได้ลงนามในสัญญาซื้อขาย เพื่อเข้าลงทุนในแปลง A-18 ในพื้นที่พัฒนาร่วมไทย-มาเลเซีย (MTJDA) ผ่านการเข้าซื้อหุ้นทั้งหมดของ PTTEP JDX Corporation (PTTEP JDX) โดยภายหลังจากการเข้าซื้อส่งผลให้กลุ่มบริษัทมีสัดส่วนการลงทุนทางอ้อมในแปลง A-18 ร้อยละ 50 ด้วยมูลค่ายุติธรรมของสิ่งตอบแทนที่โอนให้ ณ วันที่ซื้อ จำนวน 412.84  ล้านดอลลาร์สหรัฐอเมริกา โดยการเข้าซื้อสัดส่วนดังกล่าวมีผลสมบูรณ์ในทันที ทั้งนี้ผู้บริหารของกลุ่มบริษัทประเมินว่าการซื้อสัดส่วนการลงทุนในแปลง A-18 เป็นการซื้อส่วนได้เสียในการดำเนินงานร่วมกันภายใต้ คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน และเนื่องจากส่วนได้เสียในการดำเนินงานร่วมกันดังกล่าวมีกิจกรรมของ การดำเนินงานซึ่งประกอบกันขึ้นเป็นธุรกิจตามคำนิยามที่ระบุในมาตรฐานการรายงานทางการเงินฉบับที่ 3 เรื่องการรวมธุรกิจ ส่งผลให้กลุ่มบริษัทต้องนำหลักการบัญชีที่เกี่ยวกับการรวมธุรกิจทั้งหมดตามมาตรฐานการรายงานทางการเงินฉบับที่ 3 เรื่องการรวมธุรกิจ มาถือปฎิบัติสำหรับการวัดมูลค่ายุติธรรมของสินทรัพย์สุทธิที่ระบุได้ที่ได้มาจากการซื้อสัดส่วนการลงทุนดังกล่าว ณ วันที่ซื้อและการพิจารณาการปันส่วนของสิ่งตอบแทนทั้งหมดที่โอนให้  ผู้บริหารได้ใช้ผู้เชี่ยวชาญอิสระที่เป็นบุคคลภายนอกในการประเมินมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่ซื้อโดยมีมูลค่าเท่ากับ 387.30 ล้านดอลลาร์สหรัฐอเมริกา ซึ่งส่วนใหญ่ประกอบด้วยที่ดิน อาคารและอุปกรณ์จำนวน 239.71 ล้านดอลลาร์สหรัฐอเมริกา สินทรัพย์ที่เกิดจากการสำรวจและประเมินค่าจำนวน 142.75 ล้านดอลลาร์สหรัฐอเมริกา สิทธิในการได้รับชดเชยจากกองทุนการรื้อถอน 207.80 ล้านดอลลาร์สหรัฐอเมริกา และประมาณการหนี้สินไม่หมุนเวียนสำหรับค่ารื้อถอนอุปกรณ์การผลิตจำนวน 215.99 ล้านดอลลาร์สหรัฐอเมริกา การวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการซื้อธุรกิจ การซื้อธุรกิจดังกล่าวทำให้เกิดค่าความนิยมจำนวน 25.54 ล้านดอลลาร์สหรัฐอเมริกา  ในการประเมินมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่ซื้อดังกล่าว ต้องอาศัยวิจารณญาณที่สำคัญของผู้บริหารในการเลือกใช้วิธีในการประมาณมูลค่ายุติธรรม ประมาณการผลการดำเนินงานและประมาณการกระแสเงินสดในอนาคต รวมถึงการใช้อัตราการคิดลดที่เหมาะสมในการคิดลดประมาณการกระแสเงินสด ข้อสมมติฐานที่สำคัญที่ใช้ในการคำนวณมูลค่ายุติธรรม ได้แก่ แนวโน้มของราคาน้ำมันในตลาดโลก ประมาณการปริมาณสำรองปิโตรเลียม ประมาณรายจ่ายฝ่ายทุนและรายจ่ายในการดำเนินงานซึ่งได้รับการอนุมัติจากฝ่ายบริหาร อัตราการเติบโต และอัตราคิดลดที่ใช้ในการคิดลดประมาณการกระแสเงินสดคิดลด  ข้าพเจ้าให้ความสนใจในเรื่องมูลค่ายุติธรรมของที่ดิน อาคารและอุปกรณ์ และสินทรัพย์ที่เกิดจากการสำรวจและประเมินค่าที่เกิดขึ้นจากการซื้อธุรกิจ เนื่องจากความมีสาระสำคัญของรายการ และผู้เชี่ยวชาญอิสระที่เป็นบุคคลภายนอกใช้วิธีคิดลดกระแสเงินสดในการประเมินมูลค่ายุติธรรม ซึ่งต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับวิจารณญาณที่สำคัญของผู้บริหารในการประเมินความเป็นไปได้ของกระแสเงินสดในอนาคต และอัตราคิดลดที่ใช้ในการคำนวณดังกล่าว | ข้าพเจ้าปฏิบัติงานดังต่อไปนี้เพื่อให้ได้หลักฐานที่เพียงพอเกี่ยวกับการวัดมูลค่ายุติธรรมของสินทรัพย์สุทธิที่ระบุได้ ที่ได้มา ณ วันที่ซื้อ  อ่านสัญญาซื้อขายฉบับสมบูรณ์และเอกสารอื่น ๆ ที่เกี่ยวข้องเพื่อทำความเข้าใจในข้อกำหนดและเงื่อนไขต่าง ๆ  ประเมินการใช้วิจารณญานของผู้บริหารสำหรับการ จัดประเภทเงินลงทุนดังกล่าวว่าเป็นการซื้อส่วนได้เสีย ในการดำเนินงานร่วมกันและการปฏิบัติตามหลักการของการรวมธุรกิจ ประเมินความเหมาะสมของการระบุสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อ รวมถึงประเมินขั้นตอนการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนของสิ่งตอบแทนทั้งหมดที่โอนให้ ประเมินความรู้ความสามารถ คุณสมบัติ ประสบการณ์ในอดีต และความเป็นอิสระของผู้เชี่ยวชาญที่ผู้บริหารใช้ ประเมินความสมเหตุสมผลของข้อสมมติฐานที่สำคัญที่ใช้สำหรับการประมาณมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่ซื้อ โดยเฉพาะข้อมูลที่เกี่ยวกับแนวโน้มของราคาน้ำมันในตลาดโลก ประมาณการปริมาณสำรองปิโตรเลียม ประมาณรายจ่ายฝ่ายทุนและรายจ่ายในการดำเนินงานซึ่งได้รับการอนุมัติจากฝ่ายบริหาร อัตราการเติบโต และอัตราการคิดลด โดยเปรียบเทียบข้อสมมติฐานที่สำคัญกับแหล่งข้อมูลที่เปิดเผยโดยทั่วไป และแผนธุรกิจที่ได้รับอนุมัติแล้ว ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป โดยผู้เชี่ยวชาญของผู้สอบบัญชี เพื่อประเมินว่าอัตราคิดลดที่ผู้บริหารใช้อยู่ในเกณฑ์ที่ยอมรับได้ ประเมินความเหมาะสมของวิธีการประเมินมูลค่ายุติธรรมว่าเป็นไปตามข้อกำหนดของมาตรฐานการรายงานทางการเงิน ทดสอบการคำนวณหามูลค่ายุติธรรมของสินทรัพย์สุทธิ ที่ระบุได้รวมทั้งความถูกต้องของจำนวนค่าความนิยม ที่เกิดขึ้นจากการซื้อธุรกิจ  จากการปฏิบัติงานดังกล่าว ข้าพเจ้าพบว่าการประเมินการซื้อสัดส่วนการลงทุนในแปลง A-18 เป็นการซื้อส่วนได้เสียในการดำเนินงานร่วมกันภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน อีกทั้ง ข้อสมมติฐานที่สำคัญที่ผู้บริหารใช้ในการประเมินมูลค่ายุติธรรมของสินทรัพย์สุทธิที่ระบุได้ ณ วันที่ซื้อ มีความสมเหตุสมผลและเป็นไปตามวิธีการบัญชีในเรื่องการรวมธุรกิจ |

|  |  |

|  |  |

|  |  |

|  |  |

|  |  |

|  |  |

| การซื้อสัดส่วนการลงทุนในโครงการ Touat |  |

| อ้างอิงหมายเหตุประกอบงบการเงินข้อ 2 เมื่อวันที่ 20 ธันวาคม พ.ศ. 2567 กลุ่มบริษัทได้ลงนามในสัญญาซื้อขาย เพื่อเข้าซื้อสัดส่วนการถือหุ้นร้อยละ 34 ในบริษัท  E&E Algeria Touat B.V. ซึ่งลงทุนในโครงการสำรวจและผลิตปิโตรเลียมในสาธารณรัฐประชาธิปไตยประชาชนแอลจีเรีย ด้วยมูลค่ายุติธรรมของสิ่งตอบแทนที่โอนให้ ณ วันที่ซื้อ จำนวน 273.78 ล้านดอลลาร์สหรัฐอเมริกา โดยการเข้าซื้อสัดส่วนการลงทุนดังกล่าวได้เสร็จสิ้นเมื่อวันที่ 2 กันยายน พ.ศ. 2568 ทั้งนี้ผู้บริหารของกลุ่มบริษัทประเมินว่าการซื้อสัดส่วนการลงทุนดังกล่าวเป็นการซื้อส่วนได้เสียในการร่วมค้าภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน และมาตรฐานการรายงานทางการเงินฉบับที่ 28 เรื่องเงินลงทุนในบริษัทร่วมและการร่วมค้า และเนื่องจากส่วนได้เสียในการร่วมค้าดังกล่าวมีกิจกรรมของการดำเนินงานซึ่งประกอบกันขึ้นเป็นธุรกิจตามคำนิยามที่ระบุในมาตรฐานการรายงานทางการเงินฉบับที่ 3 เรื่องการรวมธุรกิจ ส่งผลให้กลุ่มบริษัทต้องนำหลักการบัญชีที่เกี่ยวกับการรวมธุรกิจทั้งหมดตามมาตรฐานการรายงานทางการเงินฉบับที่ 3 เรื่องการรวมธุรกิจมาถือปฎิบัติสำหรับการวัดมูลค่ายุติธรรมของสินทรัพย์สุทธิที่ระบุได้ที่ได้มาจากการซื้อสัดส่วนการลงทุนดังกล่าว ณ วันที่ซื้อ และการพิจารณาการปันส่วนต้นทุนของเงินลงทุน  ผู้บริหารได้ใช้ผู้เชี่ยวชาญอิสระที่เป็นบุคคลภายนอกในการประเมินมูลค่ายุติธรรมของสินทรัพย์สุทธิที่ระบุได้ที่ได้มา  ณ วันที่ซื้อโดยมีมูลค่าเท่ากับ 365.63 ล้านดอลลาร์สหรัฐอเมริกา ซึ่งส่วนใหญ่ประกอบด้วยที่ดิน อาคารและอุปกรณ์จำนวน 306.61 ล้านดอลลาร์สหรัฐอเมริกา การวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนของเงินลงทุน การซื้อเงินลงทุนดังกล่าวทำให้เกิดกำไรจากการซื้อธุรกิจในราคาต่ำกว่ามูลค่ายุติธรรมจำนวน 91.86 ล้านดอลลาร์สหรัฐอเมริกา  ในการประเมินมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่ซื้อดังกล่าว ต้องอาศัยวิจารณญาณที่สำคัญของผู้บริหารในการเลือกใช้วิธีในการประมาณมูลค่ายุติธรรม ประมาณการผลการดำเนินงานและประมาณการกระแสเงินสดในอนาคต รวมถึงการใช้อัตราการคิดลด ที่เหมาะสมในการคิดลดประมาณการกระแสเงินสด  ข้อสมมติฐานที่สำคัญที่ใช้ในการคำนวณมูลค่ายุติธรรม ได้แก่ แนวโน้มของราคาน้ำมันในตลาดโลก ประมาณการปริมาณสำรองปิโตรเลียม ประมาณรายจ่ายฝ่ายทุนและรายจ่ายในการดำเนินงานซึ่งได้รับการอนุมัติจาก ฝ่ายบริหาร อัตราการเติบโต และอัตราคิดลดที่ใช้ในการคิดลดประมาณการกระแสเงินสดคิดลด  ข้าพเจ้าให้ความสนใจในเรื่องมูลค่ายุติธรรมของที่ดิน อาคารและอุปกรณ์ที่เกิดขึ้นจากการซื้อสัดส่วนการลงทุน เนื่องจากความมีสาระสำคัญของรายการ และผู้เชี่ยวชาญอิสระที่เป็นบุคคลภายนอกใช้วิธีคิดลดกระแสเงินสดในการประเมินมูลค่ายุติธรรม ซึ่งต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับวิจารณญาณที่สำคัญของผู้บริหารในการประเมินความเป็นไปได้ของกระแสเงินสดในอนาคต และอัตราคิดลดที่ใช้ในการคำนวณดังกล่าว | ข้าพเจ้าปฏิบัติงานดังต่อไปนี้เพื่อให้ได้หลักฐานที่เพียงพอเกี่ยวกับการวัดมูลค่ายุติธรรมของสินทรัพย์สุทธิที่ระบุได้ ที่ได้มา ณ วันที่ซื้อ  อ่านสัญญาซื้อขายฉบับสมบูรณ์และเอกสารอื่น ๆ  ที่เกี่ยวข้องเพื่อทำความเข้าใจในข้อกำหนดและเงื่อนไขต่าง ๆ  ประเมินการใช้วิจารณญานของผู้บริหารสำหรับการ จัดประเภทเงินลงทุนดังกล่าวว่าเป็นการซื้อส่วนได้เสีย ในการร่วมค้าและการปฏิบัติตามหลักการของการรวมธุรกิจ  ประเมินความเหมาะสมของการระบุสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อ รวมถึงประเมินขั้นตอนการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนของสิ่งตอบแทนทั้งหมดที่โอนให้ ประเมินความรู้ความสามารถ คุณสมบัติ ประสบการณ์ในอดีต และความเป็นอิสระของผู้เชี่ยวชาญที่ผู้บริหารใช้ ประเมินความสมเหตุสมผลของข้อสมมติฐานที่สำคัญที่ใช้สำหรับการประมาณมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่ซื้อ โดยเฉพาะข้อมูลที่เกี่ยวกับแนวโน้มของราคาน้ำมันในตลาดโลก ประมาณการปริมาณสำรองปิโตรเลียม ประมาณรายจ่ายฝ่ายทุนและรายจ่ายในการดำเนินงานซึ่งได้รับการอนุมัติจากฝ่ายบริหาร อัตราการเติบโต และอัตราการคิดลด โดยเปรียบเทียบข้อสมมติฐานที่สำคัญกับแหล่งข้อมูลที่เปิดเผยโดยทั่วไป และแผนธุรกิจที่ได้รับอนุมัติแล้ว ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป โดยผู้เชี่ยวชาญของผู้สอบบัญชี เพื่อประเมินว่าอัตราคิดลดที่ผู้บริหารใช้อยู่ในเกณฑ์ที่ยอมรับได้ ประเมินความเหมาะสมของวิธีการประเมินมูลค่ายุติธรรมว่าเป็นไปตามข้อกำหนดของมาตรฐานการรายงานทางการเงิน ทดสอบการคำนวณหามูลค่ายุติธรรมของสินทรัพย์สุทธิที่ระบุได้รวมทั้งความถูกต้องของจำนวนกำไรจากการซื้อธุรกิจในราคาต่ำกว่ามูลค่ายุติธรรมที่เกิดขึ้นจากการซื้อ  จากการปฏิบัติงานดังกล่าว ข้าพเจ้าพบว่าการประเมินการซื้อสัดส่วนกาลงทุนในโครงการ Touat เป็นการซื้อส่วนได้เสียในการร่วมค้าภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน อีกทั้งข้อสมมติฐานที่สำคัญที่ผู้บริหารใช้ในการประเมินมูลค่ายุติธรรมของสินทรัพย์สุทธิที่ระบุได้ ณ วันที่ซื้อ มีความสมเหตุสมผลและเป็นไปตามวิธีการบัญชีในเรื่องการรวมธุรกิจ |

|  |  |